
Abstract 

Potrivit experţilor, din punct de vedere cronologic, actuala criză economico-financiară a avut la bază următoarele aspecte:  
- limitele modelului american de creştere economică bazat pe credit şi pe cerere de consum;
- puternica dereglementare a pieţelor financiare din SUA;
- inovaţiile financiare şi puternica dezvoltare a pieţelor produselor derivative;
- randamentele ridicate obţinute de operatorii de pe pieţele financiare;
- creşterea excesivă a volumului creditului în scopul creşterii profiturilor băncilor sau a bonusurilor primite de bancheri;
- nivelul scăzut al ratei dobânzii practicate de Federal Reserve în perioada 2001-2004 (1%-2,25%), ceea ce a dus la rate înalte de creştere a volumului creditului şi la creşterea cursurilor activelor financiare (assets bubble);
- creşterea ratei dobânzii în perioada 2001-2006 (de la 1% la 5,25%) şi expirarea perioadelor pentru care au fost acordate garanţiile au determinat creşterea explozivă a volumului creditelor nerambursate la scadenţă;
- corecţia creşterii speculative a preţurilor locuinţelor s-a adăugat la căderea pieţei creditelor ipotecare;
- criza pieţei creditelor ipotecare s-a transformat într-o criză a întregului sistem financiar. În perioada iunie 2006-iunie 2007, creşterea creditelor ipotecare restante a fost de 34 miliarde de dolari (de la 6% la 9% din total), în timp ce sistemul financiar american vehiculează fonduri de 57.000 miliarde de dolari;
- globalizarea problemei - criza creditelor din SUA a devenit o criză mondială a creditului (butterfly effect);
- colapsul pieţelor financiare;
- insuficienţa acţiunilor individuale ale diverselor ţări pentru a combate efectele crizei; 
- necesitatea coordonării acţiunilor guvernelor, băncilor centrale şi altor instituţii financiare (FMI, Banca Mondială);
- necesitatea conceperii şi aplicării unor noi reglementări şi instituţii  economice mondiale.

În prezent, aproape toate statele lumii încearcă să găsească cele mai bune măsuri pentru depăşirea acestei situaţii dificile.
1. MĂSURI LUATE DE STATELE EUROPENE

AUSTRIA

- aplicarea unor măsuri de amortizare accelerată a costurilor de achiziţie ale activelor fixe. În acest sens, 30% din valoarea costurilor de achiziţie/fabricaţie vor fi deductibile. Sunt luate în calcul numai active fixe achiziţionate/fabricate în cursul anilor 2009 şi 2010, fiind excluse clădirile, terenurile, autoturismele, aparatele de zbor (cu excepţia transportului în scopuri comerciale) şi activele achiziţionate de la o sucursală a firmei-mamă;

- prima de casare pentru autoturisme înmatriculate înainte de 1 ianuarie 1996 este de 1.500 euro, pentru primele 30.000 de maşini;

- acordarea de deduceri fiscale pentru profitul reinvestit. Începând cu anul 2010, construcţia de clădiri noi şi de alte bunuri imobile sunt considerate reinvestiţii;

- se elimină impozitul pentru produsele fabricate şi nevândute, care formează stocul societăţii. 

BELGIA 

- reducerea cotei TVA pentru construcţiile de locuinţe noi, de la 21% la 6%, iar pentru locuinţe sociale de la 12% la 6%;

- companiile care se confruntă cu dificultăţi financiare nu vor fi penalizate dacă întârzie plata TVA;

- valoarea de prag pentru rambursarea lunară a TVA-ului de către societăţi este coborâtă.

Sunt în diferite faze ale procesului legislativ următoarele măsuri propuse:

- subvenţionarea unei părţi din dobânzile datorate de o persoană care a obţinut un credit (în perioada 1 ianuarie 2009 - 31 decembrie 2011)  pentru investiţii în domeniul energiei verzi şi reabilitare termică pentru o locuinţă privată;

- programele economice şi planurile de opţiune încheiate între 1 ianuarie 2003 şi 31 august 2008 sunt prelungite pentru o perioadă de 5 ani, fără a fi supuse unei impozitări suplimentare;

- exceptarea parţială de la plata impozitelor a activităţii desfăşurate pe perioada de noapte.

Bulgaria 

- creşterea TVA de la 20 la 25%; 

- introducerea unei taxe pe lux pentru deţinătorii de maşini cu o putere mai mare de 150 de cai putere, iahturi sau locuinţe de peste 250 de metri pătraţi; 

- impozitarea depozitelor bancare de peste 100.000 leva (circa 50.000 de euro); 

- îngheţarea salariilor şi pensiilor pentru anul 2010;

- reducerea cheltuielilor publice cu 20% (vânzarea la licitaţie a limuzinelor parlamentarilor);

- scutirea de impozit pe o perioadă de cinci ani pentru investiţii în regiunile defavorizate, cu acordul Comisiei Europene;

- reduceri sau scutiri de impozite pe venit pentru familiile tinere care plătesc dobânzi la credite imobiliare;

- înfiinţarea de firme cu un capital social de 1 euro;

- scutirea de plata TVA pentru societăţile comerciale, în anumite condiţii.

Cehia

-  cota impozitului pe profit a fost redusă de la 21% la 20%; 

- rata contribuţiilor sociale de sănătate pentru angajaţi şi angajatori a fost redusă;
- plăţile de impozit pe venit în avans pentru persoanele care desfăşoară activităţi independente, persoane fizice şi societăţi cu până la cinci angajaţi, au fost anulate temporar.


Sunt în diferite faze ale procesului legislativ următoarele măsuri propuse:


- reducerea cuantumului asigurărilor sociale pentru angajaţii cu câştiguri mici;


- aplicarea unor măsuri de amortizare accelerată a costurilor de achiziţie ale activelor fixe achiziţionate în perioada 1 ianuarie 2009 - 30 iunie 2010;


- aplicarea de deductibilităţi pentru achiziţionarea de produse în leasing (computere, autoturisme, utilaje) în perioada 1 ianuarie 2009 - 30 iunie 2010;


- restituirea rapidă a TVA-ului pentru plătitorii care trimit formularele în format electronic;


- extinderea deducerii de TVA pentru autoturisme.

FINLANDA
- reducerea cotei TVA pentru produsele alimentare, de la 17% la 12%;
- reducerea contribuţiilor sociale plătite de angajaţi;

- aplicarea unor măsuri de amortizare accelerată a costurilor de achiziţie ale activelor fixe achiziţionate în perioada 2009 - 2010, în acest sens fiind garantată de stat suma de 50 miliarde euro;
- acordarea unor fonduri în valoare de 39 milioane euro pentru cercetare şi dezvoltare; 

- Fondul Naţional de Pensii poate investi în certificate de valoare ale companiilor finlandeze, cu respectarea unor condiţii de stabilitate şi număr de angajaţi pentru acestea; 


- pentru sectorul locuinţelor, guvernul subvenţionează  dobânzile la construcţia de unităţi pentru închiriere şi creşte ajutorul de stat pentru reparaţii şi construcţii noi.
FRANŢA

- îngheţarea salariilor bugetarilor şi blocarea angajărilor la stat;

- îngheţarea pensiilor;

- reducerea cheltuielilor bugetare cu 5 milarde de euro;
- reducerea ajutoarelor sociale cu 10%;
- aplicarea unui plan în valoare de 26 miliarde euro pentru sprijinirea economiei;
- companiile pot solicita taxele plătite pentru cheltuielile efectuate în domeniul cercetării şi dezvoltării, pe perioada anilor 2005 - 2008;  

- alocarea de fonduri pentru infrastructură, sprijinirea autorităţilor locale şi a industriei auto;
- IMM-urile mici şi mijlocii pot lua in calcul şi pierderile suferite de sucursalele din străinătate în determinarea taxelor pe venit pe anul 2009.

- companiile pot solicita înainte de încheierea anului fiscal rambursarea impozitului suplimentar pe venit, care a fost virat la bugetul de stat. 

- investiţiile realizate în perioada 23 octombrie 2008 - 31 decembrie 2009 sunt scutite de taxe fiscale pe întreaga perioadă de realizare a investiţiei;

- taxa anuală minimă forfetară a fost eliminată progresiv;

- persoanele fizice au fost scutite de plata ultimelor 2 rate de impozit pe anul 2009.

Germania

Au fost aplicate patru etape de măsuri: 
- reducerea contribuţiilor la asigurările sociale şi medicale;

- creşterea alocaţiilor pentru copii;

- reducerea de taxe la cumpărarea de maşini noi;

- acordarea de subvenţii întreprinderilor mici şi mijlocii; 
- ridicarea pragului indicatorilor economici pentru ca o firmă să intre în categoria IMM-urilor;

- au fost adoptate măsuri privind realizarea de investiţii masive în infrastructura feroviară, în drumuri şi şcoli;
- Commerzbank, a doua mare bancă din Germania, a fost naţionalizată parţial, statul preluând 25% plus una din acţiuni în schimbul unui capital de 10 miliarde de euro.

În plus, la nivelul guvernului s-a decis ca Germania să nu respecte regula europeană a unui deficit sub 3%.
GRECIA

- creşterea TVA de la 21 la 23%; 

- creşterea impozitelor pentru construcţii de lux, poluare, jocuri de noroc, profiturile companiilor, alcool, ţigări şi benzină;

- eliminarea celui de-al 13-lea şi al 14-lea salariu;

- începând din 2010, angajaţii vor trebui să plăteasca contribuţii de pensie timp de 40 de ani pentru a primi pensie (nu doar 37 de ani ca până în prezent); 

- vârsta minimă de pensionare a fost stabilită la 60 de ani iar vârsta de pensionare a femeilor a fost majorată de la 60 la 65 de ani, similară cu cea a bărbaţilor;

- reducerea cheltuielilor bugetare cu 30 miliarde de euro în perioada 2010-2012; 

- reducerea fiscalităţii pentru industria turistică: impozitul anual pentru hotelieri a fost redus pentru anii 2009 şi 2010 de la 0,1% la 0,033%, iar impozitul minim de 1 euro/mp a fost desfiinţat;

- pentru anul 2009, creditele companiilor hoteliere precum şi noile împrumuturi contractate de operatorii din turism nu au mai fost impozitate cu 0,6%. 

- taxele speciale plătite în conturile municipalităţii au fost reduse de la 2% la 0,5%.
IRLANDA

-  au fost majorate impozitul pe salarii şi impozitul pe venit cu 7,5%;

- salariile funcţionarilor publici au fost reduse cu 5% (cele de până la valoarea de 30.000 euro/an) şi 10% (pentru cele ce depăşesc această valoare);

-  au fost reduse alocaţiile familiale şi ajutoarele de şomaj;

- societăţile nou înfiinţate, începând cu anul 2009, sunt scutite de plata impozitului pe profit, în limitele prevăzute de lege;

- în anumite condiţii, firmele beneficiază de o deducere pentru achiziţia de know-how;

- creditul fiscal al societăţilor comerciale pentru cercetare şi dezvoltare a fost majorat de la 20 la 25%. Rambursarea creditelor nefolosite se va realiza într-o perioadă de 3 ani;

- se acordă reduceri de taxe societăţilor care realizează investiţii relevante pentru piaţa economică;
- companiile mari care au pierderi financiare mai mari de 200.000 euro vor plăti impozitul pe profit înainte de încheierea exerciţiului bugetar;

- nivelul de impozitare a fost modificat astfel: 1% pentru un profit mai mic de 100.100 euro; 2% pentru un impozit mai mic de 150.020 euro şi 3% pentru un impozit mai mic de 250.120 euro;
- se aplică o formă de impozitare suplimentară pentru societăţile care au angajaţi cetăţeni străini care plătesc taxele şi impozitele pe teritoriul ţării;

- cota TVA a fost mărită de la 21 la 21,5%;

- taxa de timbru pentru o serie de mărfuri în valoare mai mare de 80.000 euro a fost redusă de la 9% la 6%;
- a fost majorat impozitul pe creşterile şi achiziţiile de capital, de la 20% la 22%. 
ITALIA

- scăderea salariilor din sectorul de stat cu 5% şi îngheţarea angajărilor;
- reducerea evaziunii fiscale;

- reducerea cheltuielilor fiscale cu 1,6% din PIB pentru perioada 2010-2011 (24 miliarde de euro);

- autorităţile regionale şi municipale vor primi, per total, un buget cu 2 miliarde mai mic în 2011 faţă de 2010, iar în 2012 - un buget redus cu 3,8 miliarde de euro;
- bugetul alocat sănătăţii va fi redus cu 0,4 miliarde anul viitor şi cu 1,1 miliarde euro în anul 2012;
- prelungirea cu şase luni a activităţii celor care puteau ieşi la pensie în a doua jumătate a lui 2011;

- ajutorarea familiilor sărace - reducerea facturilor la energie electrică şi acordarea de carduri preplătite de stat pentru cumpărarea de alimente;

- ajutorarea companiilor prin reduceri de taxe, deduceri fiscale şi ajutoare financiare pentru persoanele aflate în şomaj tehnic;

- sprijinirea sistemului bancar, fără a intra în capitalul lor şi doar dacă acestea o cer, în limita a 10-12 miliarde de euro;

- îngheţarea sau reducerea tarifelor la utilităţile gospodăreşti, cu excepţia apei, până la 31 decembrie 2009;

- creşterea alocaţiilor familiale şi acordarea unui bonus familiilor, salariaţilor şi pensionarilor cu venit maxim cuprins între 15.000 şi 22.000 de euro. Bonusul este cuprins între 200 şi 1.000 de euro pe familie, bugetul total fiind de 2,4 miliarde de euro;
- înfiinţarea Fondului de susţinere pentru ocupare şi antreprenoriat destinat tinerilor;

- reintroducerea reducerii fiscale de 55% pentru reabilitarea termică a clădirilor şi apartamentelor.
- acordarea unui bonus de 1.500 de euro pentru achiziţionarea unei maşini ecologice (pe bază de metan, alimentare electrică sau pe bază de hidrogen);

- majorarea fondurilor pentru realizarea operelor strategice de interes naţional, cu două sume pe o perioadă de 15 ani, respectiv 60 de milioane de euro începând din 2009 şi 150 de milioane anual începând cu 2010. Finanţarea programelor se va face prin utilizarea unei părţi din veniturile provenite din plata TVA-ului şi a accizelor şi prin optimizarea resurselor comunitare; 

- adoptarea unor legi speciale pentru grăbirea procedurilor executive în cazul proiectelor deja aprobate;

- alocarea a 960 de milioane de euro pentru Căile Ferate şi fonduri de 480 de milioane de euro pentru transportul public local (2009-2011).

Letonia

- reducerea salariului şefului statului cu 8% şi cu 15% a salariilor funcţionarilor publici;
- prin modificarea Legii corporaţiilor se aplică o deducere a impozitului pe cheltuieli al societăţilor comerciale, efectul financiar real fiind aşteptat în primul trimestru al anului 2011;
- regimul fiscal special pentru amortizarea de noi echipamente a fost extins până în anul 2013;

- perioada de recuperare a pierderilor înregistrate de societăţile comerciale a fost extinsă de la 5 la 8 ani, acestea fiind recuperate prin reducerea impozitului pe profit. 
LUXEMBURG

- rata impozitului pe venit a fost redusă de la 22% la 21%;

- impozitul pe capital a fost eliminat;

- impozitul pe plăţile de dividende a fost eliminat pentru plăţile efectuate de o societate din Luxemburg către o societate-mamă situată într-un alt stat, în cazul în care se aplică condiţii similare fiscale cu cele din Luxemburg;

- scutirile fiscale existente pentru angajarea de şomeri se reînnoiesc până în anul 2011, dar nivelul acestora creşte la 15%;
- scutirea de impozit se aplică pe dobânzile de credit cu condiţia
ca economiile să fie alocate pentru reparaţii şi achiziţionarea de locuinţe, precum şi/sau pentru îmbunătăţirea condiţiilor de locuit.
Marea Britanie

- reducerea cu 1 miliard de lire sterline din cheltuielile pentru consultanţă şi deplasări;

- reducerea cu 2 miliarde de euro a cheltuielilor pentru programele IT, furnizori şi proprietăţi;

- reducerea cu 700 milioane de lire a cheltuielilor legate de recrutarea de personal şi a contribuţiilor către autorităţile administrative independente;

- reducerea cu 500 milioane de lire a cheltuielilor de stat cu valoare redusă;

- acordarea unui ajutor financiar în valoare de 2,5 miliarde euro  industriei auto pentru reprofilarea spre maşini nepoluante, (în acest sector îşi desfăşoară activitatea 800.000 de angajaţi);

- scăderea dobânzilor la credite;

- majorarea pensiilor şi alocaţiilor pentru copii.

- reducerea cotei de TVA pentru o perioadă de un an de la 17,5% la 15%;

- amânarea plăţii impozitelor pentru societăţilor care au fost afectate de criză.
NORVEGIA

-  aplicarea unor măsuri de amortizare accelerată a costurilor de achiziţie ale activelor fixe achiziţionate în perioada 2009. În acest scop se alocă o sumă de amortizare egală cu 20% din valoarea costurilor, la aceasta adăugându-se o sumă suplimentară de 10% cu titlu de valoare de depreciere;

- valoarea creditelor pentru proiecte de cercetare şi dezvoltare, pentru care nu se plătesc taxe fiscale, a crescut de la 4 milioane de coroane la 5,5 milioane de coroane, pentru proiectele realizate din proprie iniţiativă de institutele de cercetare, în cazul în care proiectele sunt aprobate de Consiliul Cercetării din Norvegia; 
- valoarea creditelor pentru proiecte de cercetare şi dezvoltare, pentru care nu se plătesc taxe fiscale, a crescut de la 8 milioane de coroane la 11 milioane de coroane, pentru proiecte solicitate de institute de cercetare, în cazul în care proiectul este aprobat de Consiliu.
OLANDA

- măsuri stimulative pentru amortizarea accelerată a investiţiilor efectuate în 2009. Rata de amortizare este de maxim 50%/an din valoare investiţiei;

- valoarea impozitului pe venit a fost redus de la 23% la 20% pentru
societăţile comerciale cu o cifră de afaceri mai mare de 200.000 de euro, pentru anii 2009 şi 2010;


- pentru sprijinirea companiilor cu probleme, statul va rambursa sumele pe care acestea le-au economisit prin reducerea timpului de lucru pentru angajaţi sau prin concedieri;
- se are în vedere creşterea cotei de TVA pentru o perioadă de un an (2010) de la 19% la 20%;

PORTUGALIA
- au fost reduse cu 5% salariile angajaţilor din sectorul public cu funcţii de conducere;

- salariile celorlalţi angajaţilor din sectorul public au fost îngheţate;
- taxa pe valoare adăugată a fost majorată de la 20 la 21% ;

 - profiturile marilor companii, care realizează cifre de afaceri mai mari de 2 milioane de euro, precum şi profiturile băncilor vor fi impozitate suplimentar, cu 2,5%; 

- impozitul pe venit se majorează cu 1 - 1,5%;

- impozitarea câştigurilor de pe piaţa de capital;

- reducerea cu 40% a cheltuielilor pentru achiziţionarea de noi echipamente militare;
- au fost acordate stimulente fiscale aplicate investiţiilor realizate în 2009 în anumite sectoare precum agricultura, sectorul forestier, minerit şi industria prelucrătoare;
- valoarea minimă a impozitului special (forfetar) pentru societăţi comerciale a fost redusă la 1.000 de euro;

- valoarea minimă de la care se poate solicita returnarea TVA-ului a fost redusă de la 11.000 la 3.000 euro; 
- au fost acordate derogări de la plata taxelor municipale de proprietate (de până la 5 ani).
Se urmăreşte reducerea deficitului bugetar de la 9,4% din PIB în anul 2009, la 7,3% în 2010, respectiv la 4,6% până în anul 2011.
SLOVACIA

- reducerea numărului de ministere de la 16 la 14;

- desfiinţarea unor structuri guvernamentale din teritoriu, precum şi reducerea de personal pentru entităţile rămase;
-  returnarea TVA într-o perioadă de 30 de zile, în loc de 60 de zile;

- pentru reducerea deprecierii valorilor activelor fixe s-au identificat o serie de modalităţi de separare a acestora în 4 grupe componente;

SPANIA

- scăderea salariilor angajaţilor din sectorul public cu 5%, de la 1 iunie 2010; 

- scăderea salariilor membrilor guvernului cu 15% de la 1 iunie 2010;
- îngheţarea pensiilor în anul 2010;

- eliminarea indemnizaţiei pentru nou-născuţi, în valoare de 2.500 de euro;
- desfiinţarea a 13.000 de posturi din administraţia publică, a 500 de posturi de manager din firme ale statului şi 32 de posturi de rang înalt, până la 31 decembrie 2010;

- creşterea vârstei de pensionare de la 65 la 67 de ani;
- reducerea cheltuielilor publice cu 50 de miliarde de euro, până în anul 2013;

- reducerea bugetelor autorităţilor locale şi regionale cu 1,2 miliarde de euro şi a ajutoarelor externe cu 600 milioane de euro;

- combaterea şomajului prin finanţarea unor mari proiecte de infrastructură mai ales în domeniul construcţiilor;

- sprijinirea industriei auto;

- măsuri stimulative pentru amortizarea accelerată a investiţiilor efectuate în 2009;
-  returnarea TVA se realizează lunar şi nu anual;

- contribuţiile persoanelor fizice la fondul de sănătate au fost eliminate, fiind suportate de stat în procent de 100%;

- a fost creat Fondul de investiţii locale, care va avea ca efect crearea unui număr de locuri de muncă cu 30% mai mare faţă de cel prevăzut iniţial - peste 278.000 de locuri de muncă, la care se adaugă 120.000 de locuri de muncă indirecte.

SUEDIA

- de la 1 ianuarie 2009 se aplică reducerea ratei impozitului pe venit la valoarea de 26,3% şi reducerea cotei de impozitare pentru securitate socială la 31,42% pentru salariaţi şi 29,71% pentru liber-profesionişti.

UNGARIA

- îngheţarea salariilor bugetarilor şi creşterea vârstei de pensionare la 65 de ani;
- reducerea numărului de ministere de la 14 la 8;
- reducerea impozitului pe venit la valoarea de 17%; 

- îngheţarea ajutoarelor sociale pentru anii 2010-2011;

- eliminarea celei de-a 13-a pensii; 

- au fost diminuate taxele aplicate companiilor şi salariaţilor - contribuţiile sociale ale angajaţilor au fost reduse cu 5%, de la 32% la 27%;

- au fost majorate taxele pe consum şi proprietate - taxa aplicată companiilor a fost majorată de la 16% la 19%;
- au fost majorate accizele la ţigări, alcool şi combustibil de la 5% la 6%;

- taxa pe valoare adăugată a fost majorată de la 20% la 23%, începând cu 1 iulie 2009 şi de la 23 la 25% din anul 2010; 

- taxa de solidaritate de 4%, aplicată asupra câştigurilor companiilor şi ale persoanelor cu venituri foarte mari, a fost eliminată începând cu 1 ianuarie 2010; 

Măsurile vor reduce cheltuielile publice cu 200 miliarde forinţi (circa 670 milioane euro), în anul 2009, cu 500 miliarde forinţi, în anul 2010 şi cu 650 miliarde forinţi, în anul 2011.

2. MĂSURI LUATE DE INSTITUŢIILE BANCARE

Banca Centrală Europeană, Banca Centrală a Marii Britanii şi Banca Centrală a Suediei au coborât semnificativ dobânzile de politică monetară, ca să susţină economiile europene. 
Banca Suediei a coborât dobânda-cheie cu o marjă record de 1,75 puncte procentuale, rata dobânzii fiind situată la nivelul de 2%, iar Banca Centrală Europeană a redus, pentru prima dată de la înfiinţarea sa, dobânda de politică monetară cu trei sferturi de punct procentual, valoarea dobânzii fiind de 2,50%. 
Banca Centrală a Marii Britanii a micşorat dobânda-cheie cu un punct procentual, valoarea actuală fiind de 2%, cel mai mic nivel înregistrat din 1951.
Planul anti-criză al Comisiei Europene - 11-12 decembrie 2008

- “Un stimul fiscal pentru 2009-2010”, bazat pe măsuri coordonate ale statelor membre în domeniul reducerii impozitării. Aceasta nu înseamnă ca Pactul de Stabilitate şi Creştere Economică va fi ignorat. Comisia Europeană va fi flexibilă în acordarea unei perioade de timp în care ţările să îşi ajusteze deficitul şi să revină la procentul acceptat de 3%.
Disciplina fiscală trebuie să existe, dar politica fiscală trebuie folosită într-un mod pro-activ, datorită situaţiei excepţionale provocată de criza economico-financiară.
- Scăderea contribuţiilor sociale plătite de angajatori este o măsură care are drept scop păstrarea locurilor de muncă. 
- Scăderea impozitelor pe venit, pentru creşterea puterii de cumpărare.

Măsuri specifice:

▪ mediul de afaceri
- un nou mecanism temporar privind acordarea ajutoarelor de stat, cu măsuri care au două obiective: garanţii acordate IMM-urilor, pentru ca ele să obţină o deblocare imediată a fondurilor de la bănci, împrumuturi rapide, şi bani pentru a încuraja companiile, indiferent de mărimea lor, să investească în tehnologii ecologice chiar şi în această perioadă;

- păstrarea pieţei creditului deschisă, ca firmele să aibă acces la finanţare;

- scăderea costurilor afacerilor, prin reducerea cheltuielilor administrative - în acest sens, facturile electronice vor avea aceeaşi valoare legală ca şi facturile de hârtie;

- finanţarea unor sectoare specifice cu împrumuturi de la Banca Europeană de Investiţii;
▪ piaţa muncii
-  o deblocare mai rapidă a banilor din Fondul Social European şi din Fondul European pentru Globalizare. În cazul FSE se vor face plăţi în avans şi se va avea în vedere o creştere a sumelor avansurilor, în timp ce pentru cel de-al doilea se vor lărgi criteriile pentru ca accesul la astfel de fonduri să fie mai mare;

-  luarea de măsuri pentru cei rămaşi fără un loc de muncă, pentru recalificarea acestora şi pentru calificarea de personal pentru nevoile pieţelor muncii;

-  o creştere a contribuţiilor pentru persoanele defavorizate, care au nevoie de susţinere;

-  contribuţiile sociale ale angajatorilor să fie reduse, la fel ca şi impozitele pe venit ale angajaţilor.

▪ dezvoltare regională

- asistenţa acordată statelor membre în pregătirea proiectelor majore de infrastructură, pentru ca banii să se obţină mai repede;

- creşterea avansurilor acordate ţărilor membre, pentru a atrage investiţii sau, dacă ţările sunt confruntate cu lipsa de lichidităţi, pentru a avea bani de dat beneficiarilor proiectelor;

- ajustarea programelor operaţionale în funcţie de nevoile apărute în contextul crizei economice;

- reducerea birocraţiei.
� http://codfiscal.money.ro/zf-masuri-fiscale-anticriza-in-europa-de-est/  http://cursvalutar.bloombiz.ro/credite/europa-si-masurile-anticriza


http://ec.europa.eu


http://zupernews.wordpress.com/2010/05/17/europa-vs-romania-masuri%C2%A0anti-criza 


http://economie.hotnews.ro/stiri-finante_banci-7281661-harta-crizei-uniunea-europeana.htm


http://www.zf.ro/business-international/ce-masuri-fiscale-au-luat-tarile-din-europa-de-est-pentru-a-contracara-criza-4043869/


� http://www.consilium.europa.eu/uedocs/cms_data/docs/pressdata/en/ec/104692.pdf

